《蝶恋花 元夜大风寒甚有作》
清代·杨芳灿

万顷银云迷夜色。杳杳琼楼，一点高寒月。卷地风威棉欲折。

半点松叶玻瓈结。

叠鼓无声莲漏咽。蜡泪堆红，窗纸都吹裂。凝想江南花信息。

落梅香散春镫雪。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。